मख'जाथावदि गिबि मन्थ्रि सर्बानन्द सन'वाल बिथांआ मोननैबो सावराय जथुमाव आसामनि सिङाव थानाय थागिबि सुबुं माहारिनि गासैबो बिथिङाव जौगाखांनायनि थाखाय सोलायथाइ मोन्थोर सिगांआव लाबोनानै खुंथाइनि गोहोआव जिरायनाय भारतीय जनता पार्ति सुंद'यै बि जे पि नि दैदेननाय राज्यो सोरखारा खामानि मावलांगासिनो दं। सुबुं समाजनि राव , हारिमु, सिनायथि , रांखान्थियारि, राजखान्थियारि,समाजारि गासैबो बिथिङाव रैखाथि थामोनथा होनायाव जोंनि गुदि बिबान दं होन्ना फोरमायो।